|  |
| --- |
| Številka: 476-2/2020 |
| Ljubljana, dne 5. 6. 2020 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o izvedbi postopkov za odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o., na Republiko Slovenijo – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in 7. člena Zakona o Slovenskem državnem holdingu (Uradni list RS, št. 25/14) je Vlada Republike Slovenije na seji dne … pod točko … sprejela naslednji:S K L E P:Vlada Republike Slovenije predlaga Slovenskemu državnemu holdingu, d. d., da v skladu z Zakonom o Slovenskem državnem holdingu (Uradni list RS, št. 25/14) izvede postopke za odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o., na Republiko Slovenijo.  Dr. Božo Predalič  generalni sekretarPREJMEJO: * Ministrstvo za finance
* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
* Slovenski državni holding, d. d.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * dr. Aleksandra Pivec, ministrica za kmetijstvo gozdarstvo in prehrano
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V zvezi s prodajo Semenarne Ljubljana d.o.o. iz dostopnih gradiv Deželne banke Slovenija, izhaja, da je »Deželna banka Slovenije d.d. kot edina lastnica družbe Semenarna Ljubljana d.o.o. podpisala pogodbo, s katero je družba Villager d.o.o. prevzela družbo Semenarna Ljubljana d.o.o. in postala njena 100 % lastnica. Izvedba transakcije se je dokončno izvedla v petek, 13. marca 2020. Pogodba vključuje prenos vseh prodajnih mest pod blagovno znamko Kalia ter vse poslovne pogodbe z dobavitelji in naročniki oziroma kupci. Vsi zaposleni v Semenarni bodo tudi pod novim lastništvom obdržali svoja delovna mesta. Pogodba predvideva tudi možnost, da se Selekcijsko poskusni center Ptuj, ki je obrat Semenarne, namenjen vzdrževalni selekciji in drugim strokovnim opravilom, v vnaprej dogovorjenem roku po prenosu poslovnega deleža v Semenarno Ljubljana d.o.o., prenese na zainteresirano tretjo osebo. Slovenski državni holding (SDH) je skladno z Zakonom o Slovenskem državnem holdingu (Uradni list RS, št. 25/14, v nadaljnjem besedilu: ZSDH-1) krovni upravljavec kapitalskih naložb države. V skladu z Odlokom o strategiji upravljanja kapitalskih naložb države (Uradni list RS, št. 53/15; v nadaljnjem besedilu strategija upravljanja) pri razvrščanju kapitalskih naložb med strateške, pomembne in portfeljske in pri pridobivanju novih naložb, odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o., na Republiko Slovenijo, sledi kriterijem, ki neposredno izhajajo iz stopnje strateškega pomena družb, kot so opredeljeni v nacionalnih strateških dokumentih, in drugih strateških, varnostnih in širših družbenih ciljev, ki jih zasleduje Republika Slovenija. Strateški cilj Republike Slovenije je, da ima pod nadzorom lastne genske vire, oziroma, da ostajajo slovenske sorte semena kmetijskih rastlin v slovenski lasti. Selekcijsko poskusni center Ptuj ima strateški pomen, saj upravlja naravne vire (rastlinske genske vire) in ima izjemno pomembno vlogo za trajnostni razvoj slovenskega semenarstva in kmetijstva. Gre za dejavnost ohranjanja rastlinskih genskih virov ter vzdrževanja in semenarjenja lokalnih sort kmetijskih rastlin, katerih ponudba je v Sloveniji izjemno omejena.Vlada Republike Slovenije je zato zainteresirana, da Slovenija ohrani v lasti Selekcijsko poskusni center Ptuj, ki ohranja lokalne genske vire in izvaja vzdrževanje in vzdrževalno selekcijo lokalnih sort ter ima potrebno znanje za opravljanje teh nalog. SDH **je** na podlagi 19. člena ZSDH-1 pristojen za upravljanje vseh naložb Republike Slovenije v imenu in za račun Republike Slovenije po lastni presoji in v skladu z ZSDH-1**.**  **V skladu** s 3. členom ZSDH-1, upravljanje obsega tudi pridobivanje naložb. V skladu z navedenimi pristojnostmi in nalogami SDH v sistemu korporativnega upravljanja družb v državni lasti in upoštevajoč drugi odstavek 7. člena ZSDH-1, ki ne prepoveduje komuniciranja med SDH, državnimi organi in drugimi osebami javnega prava, Vlada Republike Slovenije predlaga SDH, da v skladu z ZSDH-1 izvede postopke za odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o. na Republiko Slovenijo. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
| Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Dr. Aleksandra Pivec ministrica |

**Obrazložitev gradiva**

V zvezi s prodajo Semenarne Ljubljana d.o.o. iz dostopnih gradiv Deželne banke Slovenija, izhaja, da je »Deželna banka Slovenije d.d. kot edina lastnica družbe Semenarna Ljubljana d.o.o. podpisala pogodbo, s katero je družba Villager d.o.o. prevzela družbo Semenarna Ljubljana d.o.o. in postala njena 100 % lastnica. Izvedba transakcije se je dokončno izvedla v petek, 13. marca 2020. Pogodba vključuje prenos vseh prodajnih mest pod blagovno znamko Kalia ter vse poslovne pogodbe z dobavitelji in naročniki oziroma kupci. Vsi zaposleni v Semenarni bodo tudi pod novim lastništvom obdržali svoja delovna mesta. Pogodba predvideva tudi možnost, da se Selekcijsko poskusni center Ptuj, ki je obrat Semenarne, namenjen vzdrževalni selekciji in drugim strokovnim opravilom, v vnaprej dogovorjenem roku po prenosu poslovnega deleža v Semenarno Ljubljana d.o.o., prenese na zainteresirano tretjo osebo.

Slovenski državni holding, d. d. (SDH) je skladno z ZSDH-1 krovni upravljavec kapitalskih naložb države, kamor sodi tudi pridobivanje kapitalskih naložb v imenu in za račun Republike Slovenije. V skladu s strategijo upravljanja pri razvrščanju kapitalskih naložb med strateške, pomembne in portfeljske in pri pridobivanju novih naložb, odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o., na Republiko Slovenijo, sledi kriterijem, ki neposredno izhajajo iz stopnje strateškega pomena družb, kot so opredeljeni v nacionalnih strateških dokumentih, in drugih strateških, varnostnih in širših družbenih ciljev, ki jih zasleduje Republika Slovenija.

Strateški cilj Republike Slovenije je, da ima pod nadzorom lastne genske vire, oziroma, da ostajajo slovenske sorte semena kmetijskih rastlin v slovenski lasti. Selekcijsko poskusni center Ptuj ima strateški pomen, saj upravlja naravne vire (rastlinske genske vire) in ima izjemno pomembno vlogo za trajnostni razvoj slovenskega semenarstva in kmetijstva. Gre za dejavnost ohranjanja rastlinskih genskih virov in semenarjenja lokalnih sort kmetijskih rastlin, katerih ponudba je v Sloveniji izjemno omejena.

Vlada Republike Slovenije je zato zainteresirana, da Slovenija ohrani v lasti Selekcijsko poskusni center Ptuj, ki ohranja lokalne genske vire in izvaja vzdrževanje in vzdrževalno selekcijo lokalnih sort ter ima potrebno znanje za opravljanje teh nalog.

V zvezi z navedenim je prav tako pomembno, da je Državni zbor sprejel Resolucijo o nacionalnem programu o strateških usmeritvah razvoja slovenskega kmetijstva in živilstva »Naša hrana, podeželje in naravni viri od leta 2021« (Uradni list RS, št. [8/20](http://www.uradni-list.si/1/objava.jsp?sop=2020-01-0203)), iz katere izhaja strateški pomen semenarstva, saj resolucija opredeljuje, da so za stabilno oskrbo s hrano pomembni ohranjanje in razvoj lastne semenarske proizvodnje ter ohranjanje lokalnih rastlinskih genskih virov.

SDH **je** na podlagi 19. člena ZSDH-1 pristojen za upravljanje vseh naložb Republike Slovenije v imenu in za račun Republike Slovenije po lastni presoji in v skladu z ZSDH-1**.**  **V skladu** s 3. členom ZSDH-1, upravljanje obsega tudi pridobivanje naložb. V skladu z navedenimi pristojnostmi in nalogami SDH v sistemu korporativnega upravljanja družb v državni lasti in upoštevajoč drugi odstavek 7. člena ZSDH-1, ki ne prepoveduje komuniciranja med SDH, državnimi organi in drugimi osebami javnega prava, Vlada Republike Slovenije predlaga SDH, da v skladu z ZSDH-1 izvede postopke za odplačni prenos Selekcijsko poskusnega centra Ptuj, ki je obrat družbe Semenarne Ljubljana, d.o.o., v lasti družbe Villager, d.o.o. na Republiko Slovenijo.

**Dodatna pojasnila**

Republiki Sloveniji je v preteklosti veljala za deželo s tradicionalno dobro razvitim semenarstvom, ki pa se je v zadnjih desetletjih pri marsikateri vrsti kmetijskih rastlin zelo zmanjšalo. Od leta 2004 je bilo slovensko semenarstvo v razmerah prostega trga tudi vse manj konkurenčno, kar se je odražalo v občutnem zmanjševanju površin, namenjenih semenski pridelavi. Pridelava uradno potrjenega semena je upadla za več kot 50 %, iz 2.500 ha v letu 2000 na 1.080 ha v letu 2017. Ponovno povečanje obsega semenarstva pa beležimo v zadnjih dveh letih. V letu 2019 je bilo v uradno potrjevanje prijavljenih skupaj 1.410 ha semenskih posevkov poljščin in zelenjadnic kar je za 14,6 % več kot leta 2018 in za 23,17 % več kot v letu 2017. Obseg semenske pridelave se je s tem približal ravni iz let 2014 in 2015, ko je bilo v uradno potrjevanje prijavljenih nekaj manj kot 1.500 ha semenskih posevkov.

Semenarna Ljubljana d.o..o. je požlahtnila in vzdržuje 78 sort. Vse so vzgojene iz slovenskih genskih virov, od tega je večina zelenjadnic, in sicer takih, ki niso zanimive za tržne pridelovalce, ohranja pa sorte, ki jih je sama vzdrževala in ohranila za naše vrtičkarje do današnjih dni. Ker so sorte iz slovenskih genskih virov, so bistveno bolje prilagojene na slovenske razmere in so za druge države oziroma pridelovalna območja manj zanimive.

Zaradi težav ki jih je imela Semenarna Ljubljana d.o.o. v zadnjih letih se je obseg semenske pridelave zmanjšal skoraj za polovico, iz 350 ha v 2016 na 200 ha v 2019. V letu 2016 je bil njen delež v semenarski proizvodnji cca 25% (skupno cca 1100 ha), zdaj se je ta delež zmanjšal na cca 14 % (skupna površina se je povečala nazaj na cca 1.400 ha v 2019). Semenarna Ljubljana, d.o.o., je bila še pred 20 leti najpomembnejši organizator semenske pridelave v Sloveniji: semenskega krompirja, krmnih rastlin, žit in predvsem semena lastnih sort zelenjadnic. Čeprav je pridelavo semenskega krompirja kmalu po vstopu Slovenije v EU opustila, je semensko pridelavo ohranila na okoli 350 ha (zadnja tri leta se je ta obseg sicer zmanjšal, na komaj 200 ha v letu 2019).

Semenarna Ljubljana d.o.o. vzdržuje številne sorte, ki so jih sami požlahtnili in jih vpisali na sortno listo (posledično so vpisane v skupni katalog sort EU, kar je pogoj za trženje semena teh sort na območju EU). Iz podatkov v registru sort in registru prijav, ki ga vodi Uprava za varno hrano, veterinarstvo in varstvo rastlin (v nadaljnjem besedilu: UVHVVR) je razvidno, da ima Semenarna Ljubljana, d. o. o., vpisanih 78 sort, od tega jih je 6 ohranjevalnih, kar pomeni, da so bile vpisane kot ogrožene sorte zaradi genske erozije. 27 sort je vrtičkarskih, kar pomeni da niso zanimive za tržno pridelavo zelenjave, so pa iskane med ljubiteljskimi pridelovalci (vrtičkarji). 6 sort je zavarovanih, kar pomeni, da ima Semenarna izključno pravico razpolaganja z njimi.

Vse navedene sorte so nastale iz genskega materiala, ki ga je Semenarna Ljubljana desetletja ohranjala, selekcionirala, vzdrževala, razmnoževala, in katerega seme je na voljo slovenskemu potrošniku.

Po Zakonu o semenskem materialu kmetijskih rastlin (v nadaljnjem besedilu: ZSMKR) se sorte vpišejo v sortno listo, če izpolnjujejo določene pogoje. Posledično jih Evropska komisija vključi v skupni katalog sort (enako velja za sorte, ki se v nacionalni katalog sort /sortno listo/ vpišejo v drugi državi članici EU). Vpis sort v sortno listo izvaja UVHVVR.

Potem, ko je sorta vpisana v sortno listo in skupni katalog sort, se semenski material take sorte lahko neovirano prideluje in trži na ozemlju EU, pod pogojem, da vzdrževalec zagotavlja vzdrževanje sorte po predpisanih metodah ali po splošno uveljavljenih postopkih in metodah, da se ohrani izenačenost in nespremenljivost sorte. Če je vzdrževalec sorte fizična ali pravna oseba iz tretje države, mora imeti pooblaščenca vzdrževalca sorte, ki je fizična ali pravna oseba v Sloveniji ali v drugi državi članici EU.

Sorte poljščin in zelenjadnic se v sortno listo vpišejo za 10 let; možno je podaljšanje - na predlog vzdrževalca sorte obnova/ vpis za naslednjih 10 let, če sorta še izpolnjuje pogoje za vpis. Vpis se lahko obnovi/podaljša večkrat, tako da lahko sorta ostane vpisana več desetletij.

Ko je v skladu z navedenimi postopki Semenarna Ljubljana d.o.o. predlagala svoje sorte za vpis v sortno listo, se je določila za vzdrževalca sorte. Formalno je torej vzdrževalec teh sort "Semenarna d.o.o. Ljubljana, Kolodvorska 9, Ljubljana'' torej podjetje, ki je kot poslovni subjekt vpisano v poslovni register (pri AJPES), s svojo davčno in matično številko, ne glede na to, v čigavi lasti je podjetje. Če pride do kakršnegakoli preoblikovanja (združevanja z drugimi podjetji), je avtomatično vzdrževalec teh sort pravni naslednik Semenarne.

Kaj navedeno pomeni za sorte Semenarne Ljubljana d.o.o.:

1. sorte bodo ostale v sortni listi, dokler podjetje Semenarna Ljubljana d.o.o.: (oz. morebitni pravni naslednik):

- te sorte vzdržuje (pomeni, da izvaja vzdrževalno selekcijo in prideluje izhodiščni material za nadaljnje razmnoževanje-pridelavo semena teh sort) v Sloveniji ali drugi državi članici EU,

- te sorte vzdržuje tako, kot zahtevajo predpisi,

- bo zanje plačevala letno pristojbino (cca 39 EUR/sorto/leto; pri tem da se za ohranjevalne sorte pristojbina ne plačuje; Semenarna Ljubljana d.o.o. ima nekaj takih sort).

Če bo UVHVVR ugotovila, da eden od zgoraj naštetih pogojev ni izpolnjen, bo sorto izbrisala iz sortne liste, posledično bo izbrisana iz skupnega kataloga sort in od datuma objave izbrisa v skupnem katalogu sort se seme teh sort ne bo moglo več tržiti v EU niti v Sloveniji.

2. Semenarna lahko (če bo taka politika novega lastnika oz. če za sorte ni zainteresirana):

- prenese vzdrževanje sort na drugega vzdrževalca s sedežem v EU (ob tem je treba poudarit, da vzdrževalec prevzame obveznosti, nima pa nobenih ekskluzivnih razpolagalnih pravic do sorte, razen če so sorte zavarovane po Zakonu o varstvu novih sort rastlin (v SLO) ali po Uredbi ES št. 2100/94 o varstvu rastlinskih sort Skupnosti (v EU), Semenarna Ljubljana d.o.o. ima tudi teh sort nekaj. Pogoje prenosa ZSMKR ne ureja. Semenarna sporoči novega vzdrževalca, ki se ga nato določi v odločbi o spremembi odločbe o vpisu sorte v sortno listo. UVHVVR pa lahko čez čas preveri, ali novi vzdrževalec sorte ustrezno vzdržuje (na način, kot je opisano zgoraj, oz. če ne prej takrat, ko vzdrževalec, želi obnoviti vpis sorte v sortno listo),

- preneha z vzdrževanjem sort in predlaga njihov izbris iz sortne liste. Sorta, ki se preneha vzdrževati, se lahko za vselej izgubi (pri čemer te sorte pomenijo neprecenljivo narodno bogastvo Slovenije).

Vse našteto pod točkama 1. in 2. je odvisno od poslovnega interesa novega lastnika.

Glede na navedeno je strateškega pomena za Republiko Slovenijo, da ohrani v lasti Selekcijsko poskusni center Ptuj, ki ohranja lokalne genske vire in izvaja vzdrževanje in vzdrževalno selekcijo lokalnih sort ter ima potrebno znanje za opravljanje teh nalog.